open-index/open-wikipedia-markdown huggingface dataset:
Fullmakt

En **fullmakt** innebærer at en person, *fullmektigen*, har myndighet til å opptre og handle på en annen persons, *fullmaktgiverens*, vegne, eller i hans sted. Fullmakten kan være begrenset til en spesiell handel eller avgjørelse, eller av mer generell karakter. Disposisjonen som fullmektigen foretar er å betrakte som en disposisjon foretatt av fullmaktsgiveren. 

Fullmakten kan være skriftlig eller muntlig. Dersom den er muntlig, må den enten bekreftes av vitner, eller av fullmaktsgiveren selv direkte overfor kontrahenten eller i etterkant til kontrahenten eller andre. Har fullmektigen handlet innenfor fullmaktens rammer, blir disposisjonen bindende for fullmaktsgiveren, selv om fullmektigen har handlet i strid med fullmaktsgiverens instrukser, med mindre tredjeparten *(den som avtalen ble inngått med)* kjente til eller burde ha kjent til dette.

Klassisk eksempel på fullmakt er en skipskapteins mulighet til å handle på vegne av rederen. En prokurist i et firma har likeså bestemte fullmakter til å opptre på vegne av firmaet ved inngåelse av avtaler.

«Avtaleloven» av 31. mars 1918, kapitel 2,  har regler om fullmakt. 

## Se også
*Firmategningsrett
*Prokura

## Eksterne lenker
* 
* Avtaleloven
Folda (Trøndelag)

**Folda** eller **Folla** er et åpent havstykke i Trøndelag som strekker seg fra Buholmråsa fyr til Gjæslingan fyr og Grinna fyr. Det er en distanse på 30 nautiske mil. Folda er kalt en «havets kirkegård», med henvisning til antall skipsforlis på strekningen.

En av de mest kjente forlis er hurtigruteskipet «Sanct Svithun» på dette sted i oktober 1962. 

Navnet **Folda** brukes også om Foldafjorden.

## Se også
* Skipsleia langs norskekysten
## Referanser
Devon Aoki

**Devon Edwenna Aoki** (født 10. august 1982) er en amerikansk modell og skuespiller.

## Biografi
### Tidlig liv
Aoki ble født i New York City. Hennes japanske far er Rocky Aoki, en tidligere olympisk bryter og eier av restaurantkjeden Benihana. Hennes mor, Pamela Hilburger, er smykkedesigner. Hennes bror, Steve Aoki, er DJ i Los Angeles og eier av plateselskapet Dim Mak.

Devon Aoki ble oppdaget i New York på en Rancid-konsert hun hadde sneket seg inn på. Hun begynte som modell i en alder av 13 år.

### Karrière
Hun har opptrådt i filmene *[[2 Fast 2 Furious]]*, *[[D.E.B.S.]]* og *[[Sin City (film)|Sin City]]*, i tillegg har hun vært avbildet i en mengde blader. Hun har vært modell for motehusene Lancôme, Chanel og Versace. 

Tidlig i sin karrière hadde Aoki en cameoopptreden i Duran Durans musikkvideo «Electric Barbarella», og senere en cameoopptreden i Ludacris' musikkvideo «Act a Fool», en sang som var med på lydsporet til filmen *2 Fast 2 Furious*.

## Filmografi

## Referanser


## Eksterne lenker
* 
* Devon Aoki på tv.com
* «Devolution»-side
Caesar III

***Caesar III*** er et bybyggingsspill utviklet av Impressions Games, utgitt til PC og Macintosh i 1998. Spillet er tredje del av Caesar-serien, og et av spillene i Sierra Entertainments City Building Series.

## Oppbygning
*Caesar III* er lagt til romersk tid, og spilleren får i oppdrag av Julius Cæsar å bygge opp og opprettholde flere byer i Romerriket. Til det får man tilgang til autentiske romerske bygninger. Byen må bli innbringende ved produksjon av råvarer, som jern, eller mer raffinerte varer, som rustning, som den kan bruke eller selge videre. I tillegg vil utenlandske armeer dukke opp, og byen må ha sine egne armeer, tillegg til festningsverk, for å kunne stoppe dem.

I tillegg til kampanjen, hvor spilleren får oppdrag av stigende vanskelighetsgrad og mål å nå, kan man velge «City Construction Kit», hvor spilleren velger et passende sted å bygge en by, uten forhåndsbestemte krav.

## ''Caesar IV''
I august 2005 ble det offentliggjort at *[[Caesar IV]]* er under produksjon av Tilted Mill Entertainment, bestående av mange av de ansatte i nedlagte Impressions som lagde *Caesar III*. *Caesar IV* vil være i full 3D, og være et bybyggingsspill som de foregående spillene i serien. Det er forventet utgitt høsten 2006.

## Referanser


## Eksterne lenker
* Sierras offisielle hjemmesider
* Caesar III på Heavengames
Uma Thurman

**Uma Karuna Thurman** (født 1970) er en amerikansk modell og Oscar-nominert skuespillerinne. 

Thurman begynte sin karriere som modell, og var profesjonell modell i slutten av 1980-årene, inntil hun gikk over til skuespilleryrket i 1988.

Thurman har hovedrollen i en del lavbudsjettfilmer og store studioproduksjoner, med sjangre som går fra romantiske komedier og dramafilmer til science fiction og spenningsfilmer. Hun er best kjent for filmene hun medvirket i i 1990-årene og på 2000-tallet, og spesielt for filmene regissert av Quentin Tarantino. Hennes mest populære filmer er blant annet *[[Farlige forbindelser]]* (1988), *[[Pulp Fiction]]* (1994), *[[Gattaca]]* (1997) og *[[Kill Bill Vol. 1]]* og *[[Kill Bill Vol. 2]]* (2003&ndash;04).

Uma fikk datteren Maya Ray i 1998 og sønnen Levon i 2002. Begge med Ethan Hawke, hennes andre ektemann. Hun har en datter, Rosalind Arusha Arkadina Altalune Florence Thurman-Busson, kjent som Luna, (f. 2012) med den franske finansmannen Arpad Busson.

Uma Thurman ledet i 2007 Nobels fredspriskonsert sammen med Kevin Spacey.

Thurman har svenske aner fra Skåne, og i juni 2018 ble det kjent at hun får hjelp av den tidligere svenske justisministeren Thomas Bodström om å søke svensk statsborgerskap og flytte til Skåne i Sverige.

## Filmografi

## Referanser


## Eksterne lenker
* 
* 
*
Overlærer

**Overlærer** er en tidligere stillingstittel for lederen for en grunnskole, idag kalt rektor.

Tittelen ble fra 1913 til 1919 også brukt om visse fast ansatte lærere med embetseksamen ved en del høyere skoler (gymnasier). Denne stillingen var et embete i staten (dvs. stillingsinnehaveren ble utnevnt i statsråd). I 1919 ble tittelen endret til lektor.

I Oslo ble de første overlærerne tilsatt i 1915. De tilhørte Aker kommune, og var alle godt voksne menn med bakgrunn som innflyttere til Oslo. Det ble ansatt syv overlærere, og disse kom fra Nordland, Vestlandet og Telemark:
* Sigvald Smith (1866&ndash;) ved Lilleaker skole.
* Nils Dalaker (1871&ndash;) ved Grefsen skole
* Tormod Knutson (1863) ved Grorud skole
* Ole Devik (1856&ndash;1941) ved Bryn skole
* Hans Jakobsen (1865&ndash;) ved Bekkelaget skole
* Jørgen Winje (1867&ndash;) ved Nordstrand skole
* M. O. Trøen (1855&ndash;) ved Løren skole

## Referanser
Volga-Dnepr

**Volga-Dnepr Airlines** er et russisk flyselskap med base i Uljanovsk i Russland.  Det opererer med såvel charter- som regulær ruteflygning, men er mest kjent for å kunne tilby store og tunge transporter (som hele jernbanevogner og lokomotiver). Det  har en flåte bestående av et av verdens største transportfly Antonov An-124. Hjemmebasen Vostochny International Airport (ULY), Uljanovsk og er også stasjonert ved Yemeljanovo Airport (KJA), Krasnojarsk. 

## Code Data

*IATA: **VI**
*ICAO: **VDA**
*Callsign: Volga-Dnepr

## Historie

Selskapet ble etablert i august 1990. De tre viktigste aksjonærer er Aviastar, Antonov Design Bureau og Motor Sich. Det begynte sine operasjoner i oktober 1991. og inngikk et samarbeid med det UK-baserte HeavyLift og tilbød da Antonov An-124 på verdensmarkedet.

Det ble det første selskap i Russland som ikke var en del av Aeroflot, som kunne tilby kunne tilby transport av overdimensjonert last.  I startfasen hadde en russisk stor-investor og oligark (Kaskol) sikret seg 48% av aksjekapitalen, senere hadde han 50% eierandel i selskapet, men solgte det i protest mot den strategi som selskapets ledelse hadde lagt opp til.

Volga-Dnepr er i en gruppe som består av 11 selskaper. I 2004 ble AirBridge Cargo dannet for å kunne tilby frakt med regulære fraktruter mellom Europa og Det fjerne østen via Russland. Dette selskap flyr regelmessige fraktruter med Boeing747-400F Jumbojet fraktmaskin:

*Luxembourg til Beijing og Tianjin (via Krasnojarsk)
*Frankfurt am Main til Shanghai (via Moskva)
*Frankfurt am Main til Beijing (via Novosibirsk) 

Vedlikeholdsbasene  ligger på  Shannon i Irland og Sharjah International Airport i De forente arabiske emirater (UAE). Disse er selvstendige enheter under Volga-Dnepr-gruppen.

## Selskapets tilbud
### Flyfrakt

### Passasjerflyvning

Selv om transport av tung og overdimensjonert last er selskapets viktigste opreasjonområde, startet Volga-Dnepr et lite og mindre kjent tilbud om regulære passasjerflyvninger  mellom Moskva og byer langs Volga Pr. mars 2006 ble følgende byer betjent med Yakovlev Yak-40, et 40 seters  passasjerfly: Nizjnij Novgorod, Penza og Uljanovsk.  

## Flåte

The Volga-Dnepr Airlines flåte består av (pr. mars 2006 ifølge *Airliners World*):

*9 Antonov An-124-100
*1 Antonov An-124-100M
*1 Ilyushin Il-76MD
*3 Ilyushin Il-76TD
*1 Ilyushin Il-76TD/90VD
*4 Yakovlev Yak-40
*2 Yakovlev Yak-40K 

## Referanser


## Eksterne lenker

* Volga-Dnepr Airlines
Silver Convention

**Silver Convention** var et tysk disco-prosjekt som gjorde plateinnspillinger på 70-tallet med den såkalte Munich Sound. De hadde først navnet «Silver Bird Convention» eller «Silver Bird».

Gruppa ble opprinnelig etablert i München av produsentene og låtskriverne Sylvester Levay og Michael Kunze. «Silver» er i realiteten Sylvester Levays kallenavn. Med bruk av kvinnelige studiovokalister til den første innspillingen oppnådde de en hitsingle i Storbritannia i 1974 med sangen «Save me» og innså at de ville bli nødt til å framskaffe et ansikt utad for det som til da bare hadde vært en studiogruppe.

De rekrutterte vokalistene **Linda Thompson** (virkelig navn Linda Übelherr, på sine soloalbum hadde hun navnet **Linda G. Thompson**), **Penny McLean** (ekte navn Gertrude Wirshinger) og **Ramona Wulf** (virkelig navn Ramona Kraft). Som «Silver Convention» oppnådde de to store hitsingler i USA. «Fly, Robin, Fly» som hadde en tekst som alt i alt besto av bare seks ord lå tre uker på førsteplassen i 1975 og sørget for at gruppa vant en Grammy for beste R&B instrumentell framføring. Oppfølgeren var hit-en «Get up and boogie» som lå tre uker på annenplass i 1976. Michael Kuntze skrev tekstene til de to første albumene under pseudonymet Stephan Prager. I løpet av denne perioden utga de tre sangerne sine egne soloarbeider. Wulfs soloarbeid var bare en moderat suksess.

Silver Convention representerte Tyskland i Eurovision Song Contest 1977 med sangen «Telegram» som endte på en 8.-plass, rett bak Dream Express. Bidraget hadde engelsk tekst, men ble tillatt å være med til tross for språkregelen som dette året ble innført på ny. Grunnen var at den utvelgelsen av låta skjedde før gjeninnføringen ble annonsert.

Men ny produsent (John Davis) og et revidert oppsett av sangere (Suzie McClosky aka Zenda Jacks, Rhonda Heath og Ramona Wulf) gjorde Silver Convention braksuksess på diskotene i 1978 med LP-en «Love is a sleeper». 12"-singlen som ble sluppet fra LP-en var «Spend the Night With Me» med «Mission to Venus» på b-sida.

De påfølgende singleutgivelsene trioen kom med forsøkte å gjenskape lyden som en kort periode hadde gjort dem til en suksess, men singlene «Tiger Baby» og «No No Joe» ble bare mindre hitter.

Levay arbeidet også med Giorgio Moroder, og Kunze gikk videre til å jobbe med Jim Steinman. De tre sangernes solokarrierer dalte raskt og de forlot musikkbransjen.

## Referanser


## Eksterne lenker
*
Stigma

**Stigma** (fra gresk *στíγμα* (*stigma*), er et «merke» eller «tegn», flertall *stigma*, *stigmaer* eller (kun på riksmål i betydningen «sårmerke») *stigmata*) har flere betydninger. Uttrykkets opprinnelse er kroppslige tegn (brent eller skåret inn i huden) av slaver, kriminelle, forrædere; personer av dårlig moral man måtte holde seg unna, spesielt offentlig. Slik stigmatisering ble også foretatt som æresstraff for å ydmyke og vanære en person. . 

Etter kristendommens inntog har to nye betydninger blitt vanlige, nemlig *[[stigmata]]*, kroppslige tegn på guddommelig nåde i form av sårdannelser i huden, og den medisinske referansen til dette i form av fysiske tegn .

## Biologi
* Arr (botanikk) eller stigma, den ytterste delen av en blomsts fruktemne.
* Stigma (zoologi) eller spirakel. Åpningen til trakeer hos insekter, edderkopper og andre leddyr.
* Sprøytehull eller *spiraculum*. En redusert gjelleåpning hos kappedyr og hos lansettfisk.
* Vinge (insekt)#Vingemerke eller *pterostigma*. En markert farget flekk i framkanten av vingen hos enkelte insekter.
* Flekker på vingene hos sommerfugler

## Andre betydninger
* Sosialt stigma, et tegn på skam eller vanære, eller bebreidende karakteristikker
* Stigma (anatomi), en liten flekk, merke, arr eller lite hull, spesielt på overflaten av Graafs follikkel
* Stigma (patologi), røde områder på huden, oppstått enten ved at blod siver ut i vevet eller ved økt blodgjennomstrømning i kapillærårene
* Stigma (geometri)
* Stigma (bokstav), en ligatur av de greske bokstavene sigma og tau, også brukt som tallet 6 i greske tallsystemer
* Stigma (album), et album utgitt av gruppen EMF i 1992
*Stigma (sang), en sang fra albumet Wings utgitt av  gruppen BTS, 10. oktober 2016

## Se også
*Astigmatisme
* Brennemerking (straff)
Tang (alge)

**Tang** (*Fucales*) er en alge som lever i havet. Tang er en koloniorganisme og kan bli ganske stor. De største artene kan bli flere meter. Den fester seg normalt i bunnen eller til en stein og vokser derfra. Den finnes fra tidevannsbeltet og ned så langt der er lys nok og i alle havområder.
Fargen er ofte grønnbrun eller brungrønn, men deler av planten kan ha gulskjær. En del taresorter utvikler blærer som fylles med luft og bidrar til å holde planten oppreist i vannet.

Tang- og tarebeltene er viktige skjulesteder for mange arter små sjødyr og fiskelarver som finner ly mot sultne naboer, samtidig som der er godt om mat for dem.

Det finnes mange forskjellige tang og tarer, eksempelvis havsalat, grisetang, blæretang og sagtang. Tang hører hjemme i algegruppen brunalger.

## Bruksområder
Tang som har drevet i land på strendene, ble før brukt som gjødsel på åkre. I tillegg brukes tangen som isolasjon i husvegger og taket i stedet for halm. Fortsatt brukes tang i liten skala som gjødsel, men siden mer effektivt gjødsel er tilgjengelig i dag, er det ikke lenger så lønnsomt med tang. Videre er havene i dag mye mer forurenset enn de var før. Noe som betyr at flere alger inneholder giftstoffer og dermed blir et dårlig alternativ som gjødsel.

## Se også
* Kjempetare

## Eksterne lenker
*
Varde Idrettslag

**Varde idrettslag** (stiftet 15. mai 1932 som *Vard Allianseidrettslag*) ligger på Bybrua i Gjøvik, ca. 10 km vest for sentrum. 

Varde består av tre grupper: fotball, håndball og ski. Idrettslaget har eget anlegg, Varde idrettsplass, som ligger langs gamle riksvei 33 i retning Fagernes.

## Historikk
Vard Allianseidrettslag, som klubben het de første årene, ble pålagt å skifte navn etter krigen fordi Sportsklubben Vard Haugesund fra Rogaland hadde samme navn.

## Tabellen

## Eksterne lenker
Nancy Stouffer

**Nancy Kathleen Stouffer**, også kjent som **N. K. Stouffer**, er en forfatter som skrev barnebøker i 1980-årene. Hun er mest kjent for å ha beskyldt J.K. Rowling, forfatteren av *[[Harry Potter]]*-bøkene, for plagiat.

Rowling gikk til søksmål mot Stouffer i USA for å stoppe påstandene, og Stouffer gikk til motsøksmål. Retten gav Rowling medhold.

## Referanser
Prestekjole

**Prestekjole** er litt ulike typer fotside, kappe- eller kjoleliknende plagg som brukes av prester i kristne kirkesamfunn. Historisk er den en videreutvikling av tunikaen som ble båret under den romerske togaen i den klassiske antikken. 

## Soutane

En **soutane** er en svart prestekjole som brukes fortrinnsvis av katolske eller anglikanske geistlige. Den er en noe løstsittende drakt i helfigur i ankellengde. Andre betegnelser på samme plagg er **talar** (på latin *vestis talaris*) eller, på engelsk, **cassock**. 

Innen den katolske kirke var denne drakten den dominerende hverdagskledning for prester, men senere er den trengt sterkt tilbake av den vanlige prestedress (svart dress, sammen med svart presteskjorte).

## Se også
* Messeklær
*Liturgiske klær
*Prestedrakter
* Albe
* Korkåpe
Maggie Wheeler

**Maggie Wheeler** (født **Margaret Emily Jakobson** 7. august 1961 i New York City) er en amerikansk skuespiller. Hun var på audition til rollen som Monica Geller i den amerikanske TV-serien *[[Venner for livet]]* (Noe som både hun selv og andre har avfeid), men hun endte med rollen som «Janice Litman Goralnik» (født «Hosenstein») isteden.

Maggie Wheeler var også på audition til rollen som Debra Barone i den amerikanske TV-serien *[[Alle elsker Raymond]]*. Selv om hun var den produsentene ønsket til rollen, bestemte CBS at de ville ha en skuespiller med et mindre utpreget etnisk utseende. Wheeler fikk imidlertid rollen som den stadig tilbakevendende venninnen til «Debra», «Linda».

Wheeler har også opptrådt i TV-seriene *[[Seinfeld]]* og *[[Ellen]]*, i tillegg til en rekke andre små roller.

## Referanser


## Eksterne lenker
* 
*
Amikt

En **amikt** er et firkantet linklede med to lange tynne snorer som brukes som halsduk under de liturgiske hovedplagg i katolsk liturgi. 

Den geistlige fester amikten rundt halsen for at den skal beskytte de mer kostelige messeklær og liturgiske klær mot svette, og fester med å trekke snorene om livet og knyte sammen på magen.
Simar

**Simar** eller **zimarra** er et katolsk geistlig plagg som i liturgisk sammenheng er reservert for biskoper. Den er svært lik soutanen, men har dessuten skulderkappe og alltid doble underermer. Simaren benyttes som formell klesdrakt i ikke-liturgisk sammenheng. Den er sort, med fargede render: Amarantrød for biskoper og skarlagensrød for kardinaler. For prester, som kan benytte den hjemme, er rendene – hvis de finnes – sorte. 

Pavenes vanlige hverdagsdrakt er en hvit simar, skjønt de har tidligere til tider variert med hvit soutane. 

Plagget ble ikke offisielt anerkjent som del av biskoppelig eller klerikal kleskode før i 1872, da den ble gitt status ved det pavelige hoff som akseptabel ved pavelige audienser. Under pave Pius IXs pontifikat var simaren et plagg gjort tillatt for kleresiet i sin alminnelighet, men da reservert for hjemmebruk. Derav kommer det moderne synonymet *hussoutane* for påkledselen. 

Simaren har røtter som strenger seg lenger tilbake enn 1800-tallet. Man finner den omtalt i apostoliske brever så tidlig som i 1760. Den ble da oftere omtalt som **pelerine** heller enn *zimarra*, og hadde da også påsydd brede overermer (brede mansjetter) i ull og i samme svarte fargenyanse som plaggets grunnfarge. Drakten hadde også fem knapper som lukket skulderknappen – de fem knappene symboliserte Kristi fem sår (sårtyper). Overermene ble avskaffet under pave Paul VI i 1969. 

Simaren beskrives gjerne som en soutane med skulderkappe, men strengt tatt er den ikke en soutane i det hele tatt. Hierarkiet begynte å anvende simaren som en erstatning for soutanen som påkledning utenom liturgiske situasjoner. Simarens form er svært lik soutanens, men simaren har en skulderkappe av albulengde som ikke møtes foran i midten, slik at den ikke skjuler de knappene som strekker seg fra hals til tå. 

Etter at overmansjettene ble avskaffet ved forenklingen i 1969 har noen prelater økonomisert med skulderkappens størrelse med en som er mindre, og som ikke var fastsydd til resten av drakten men blir festet med en hempe. Andre har gått lenger med en plagg som sommetider omtales som en «frosk», et slags åttetallsformet stykke med to knapper som kan festes til drakten forøvrig ved nakken. Disse tilpasningene er ikke blitt anerkjent i Roma, og er dermed ikke del av offisiell romersk geistlig drakt.
Makedonia (romersk provins)

**Den romerske provins Makedonia** (latin: *Provincia Macedoniae*, gresk: Ἐπαρχία Μακεδονίας) ble offisielt etablert i 146 f.Kr. etter at den romerske general Quintus Caecilius Metellus etter å ha beseiret Andriskos, den siste konge av kongeriket Makedonia, i 148 f.Kr., og etter at fire klientrepublikker som ble etablert av Roma i regionen ble oppløst. Provinsen besto av antikkens Makedonia, med tillegg av Epirus, Thessalia, og deler av Illyria, Paionia, og Trakia. Det førte til et meget stort administrativt område. Dardania i regionen Moesia ble ikke inkludert i provinsen ettersom dardanierne hadde gitt støtte til romerne i erobringen av Makedonia.

I de 3. og 4. århundrene ble provinsen delt inn i Makedonia Prima («Første Makedonia») i sør og Makedonia Salutaris («Hele Makedonia») i nord.

Makedonia Prima og Makedonia Salutaris var inkludert i bispedømmet Makedonia, et av tre bispedømmer som var inkludert i pretorianerprefekturet Illyricum som ble organisert i 318. Da prefekturet Illyricum ble delt i et vestlig og et østlig Illyricum i 379, ble de makedonske provinsene inkludert i det østlige Illyricum. Etter delingen av Romerriket i et vestlig og et østlig rike i 395, gikk Makedonia inn i Østromerriket.

## Referanser


## Eksterne lenker
* «Timeline of the History of Macedonia», *History of Macedonia*
* «Macedonia during the Roman Period», 26. desember 1998
* «Roman Provincial Coins from Macedonia», *Forvm Ancient Coins*
Spelemann på taket

***Spelemann på taket*** (engelsk: *Fiddler on the Roof*) av Joseph Stein er en av de mest kjente scene- og filmmusikaler, med musikk av Jerry Bock og première på Broadway 22. september 1964. Den norske gjendiktningen er gjort av Hartvig Kiran.

## Litterært forelegg
Historien er basert på novellene *Tevye og hans døtre* eller *Melkemannen Tevye* av den russisk-jødiske forfatteren Sholem Naumovich Rabinovich, med kunstnernavnet Sholem Aleichem (også skrevet Sjolom-Alejkhem på norsk).

Tevye opptrer i en rekke noveller som Aleichem skrev på jiddisch mellom 1894 og 1914, med handlingen lagt til Det jødiske bosetningsområdet i tsartidens Russland rundt 1905. Handlingen foregår blant jiddisch-talende jøder som var underlagt tsarens harde styre. Stykket er den mest kjente folkelivsskildringen der den jødiske fromhetsretningen chassidismen er et sentralt element.

## Fra bok til Broadway
Broadway-oppsetningen av stykket forvandlet landsbyjøden Tevye til en *[[shtetl]]*-beboer. Konfliktene hans med kone og døtre – uttrykk for de voksende spenningene jødiske samfunn opplevde i nyere tid - løses på teaterscenen ved at jødiske og amerikanske verdier faller sammen, og *shtetl*en fremstår som et stoppested på veien til Amerika. Philip Roth kalte stykket «*shtetl*-kitsch», og det ble stilt spørsmål om hvordan Chagalls maleri av spillemannen på taket inspirerte tittelen.

## Filmatisering
Da musikalen skulle bli film i 1971, var Frank Sinatra, Walter Matthau og Danny Kaye blant dem som ønsket seg rollen som Tevje. Rollen gikk imidlertid til den israelske skuespilleren Topol, som hadde spilt rollen på scenen siden 1967 – og for øvrig fortsatte å stå på scenen som Tevje helt frem til 2009.

## Oppsetninger utenfor USA

### Japan
Musikalen har blitt særlig populær i Japan. Den første japanske oppsetningen i 1967 er blitt fulgt opp av hundrevis gjennom årene. Skuespillforfatteren Stein, som var bekymret for hvordan stykket ville bli mottatt i Japan, ble spurt av sin første japanske produsent om stykket ble forstått i USA. Stein ble forbauset, men japaneren forklarte: «fordi (stykket) er så japansk».

### Norge
Musikalen er satt opp flere ganger i Norge. Den nationale scene i Bergen var først ute i 1967, og i 1968 satte Det Norske Teatret opp musikalen under musikalsk ledelse av Egil Monn-Iversen og Kai Angel Næsteby, med Lasse Kolstad og Sølvi Wang i rollene som Tevje og hans kone Golde. Det norske teatrets oppsetning ble en så stor suksess at forestillingen ble satt opp med de samme hovedrolleinnehaverne i 1987.

Den ble også satt opp i nynorsk språkdrakt på Den Nationale Scene i Bergen i 1998, med Helge Jordal i hovedrollen og 51.000 solgte billetter. Samme år ble den også satt opp på Trøndelag Teater med Ola B. Johannesen/Yngvar Fearnley i hovedrollen. Senere har den blitt satt opp blant annet på Oslo Nye Teater i 2007 (med blant annet Dennis Storhøi og Alexander Rybak), Agder teater i 2010 og Det norske teatret i 2014.

## Referanser


## Eksterne lenker
*
Albe

En **albe** eller **alba** (av latin «hvit») er et liturgisk plagg som benyttes i katolske, anglikanske og en rekke protestantiske kirker, blant annet i Den norske kirke. Den er en vid, hvit drakt, oftest av lin eller ull, som rekker helt ned til anklene, og det benyttes som regel sammen med et singulum (rep rundt livet). Det er i sitt liturgihistoriske utgangspunkt det hvite dåpsklede som katekumenene ble ikledt i forbindelse med sin dåp. 

Alben er en videreføring av den lange lintunika som ble benyttet på Romerrikets tid.

Den er det eldste av de liturgiske plagg, og ble benyttet av presteskapet fra de tidligste tider særlig ved nattverdsliturgien.

Klerikere bærer den i liturgisk sammenheng gjerne over soutanen, og under øvrige liturgiske plagg som for eksempel stola, messehagel eller dalmatika. Det knyttes gjerne en amikt om halsen under alben for å skåne de ytre plaggene (albe, messehagel).

Nå benyttes det i den katolske kirke generelt som liturgisk plagg av de fleste som utøver en liturgisk oppgave under for eksempel messefeiringen, både av klerikere og av lekfolk. Disse lekfolk kan for eksempel være ministranter eller lektorer. Ettersom kledet med sin hvite farge symboliserer renhet er det også å forstå som den dåpskjole som spedbarn døpes i, og den hvite drakt som voksne fremdeles gjerne ikles ved sin dåp i katolsk liturgi. Historisk var det vanlig at de nydøpte (neofyttene) gikk kledd in disse alber under hele påskeoktaven, og først la dem av på annen påskesøndag *(domenica in albis)*. Alben kan også benyttes ved anledninger som mottakelse av første kommunion, bryllup (alben er forbildet for brudekjolen) og ved begravelser (ved at den avdøde kan være  ikledt hvitt likklede).

I den norske kirke benyttes alba av prester, diakoner og kateketer under liturgisk tjeneste.

## Se også
* Liturgiske klær
Medieviter

En **medieviter** er en som har mastergrad, hovedfag eller doktorgrad i medievitenskap. Det utdannes medievitere ved Universitetene i Oslo, Bergen og Trondheim.

I medievitenskap kombineres sosiologiske og statsvitenskapelige perspektiver på massemediene med kultur- og tekstanalytiske perspektiver. Disse teoretiske synsmåtene konfronteres med den praktiske medieproduksjonens virkelighet.

## Pensumlitteratur
*Mediekultur, mediesamfunn* (Jostein Gripsrud, 2001) er ei grunnbok i medievitenskap som med utgangspunkt i den enkeltes forhold til massemediene gjør rede for sentrale områder i medievitenskapen, blant annet semiotikk, hermeneutikk, retorikk og narratologi.

## Arbeidsmarked
Medievitere får i dag ofte jobb innen ulike former for kommunikasjonsvirksomhet, det være kommunikasjonsrådgiver/konsulent, eller innen reklame og markedsføring. Medievitere jobber også i stadig større grad innen skole og utdanning, da mediekunnskap er blitt et populært studieretningsfag innen den videregående skole.

## Eksterne lenker
*
Hank Azaria

**Henry Albert «Hank» Azaria** (født 25. april 1964 i Queens i New York) er en amerikansk skuespiller, regissør, produsent og komiker.

Han er best kjent for å være over 160 ulike stemmer i den animerte serien *[[The Simpsons]]*, blant annet Moe Szyslak, Apu Nahasapeemapetilon, politisjef Wiggum, Comic Book Guy, Carl Carlson. Han er og kjent for diverse filmroller, blant annet *[[Natt på museet 2]]*.

## Biografi

### Privatliv
Azaria ble født i Queens i New York. Hans utseende er preget av hans greske avstamning, og han har sefardiske jødiske foreldre.

Etter flere års partnerskap giftet han seg med skuespilleren Helen Hunt, som blant annet står for hovedrollen i serien *[[Mad About You]]*. De skilte seg i 2000.

### Karriere
Han har vunnet 3 Emmy for *The Simpsons* av totalt 7 Emmy priser. Han har blitt nominert/fått flere Emmy priser for roller slik som Nat i Mad About You (gjesterolle) og David i *[[Venner for livet]]* (gjesterolle). Han spiller hovedrollen, Dr. Craig «Huff» Huffstodt, i serien *Huff*. Serien startet høsten 2004.

## Utvalgt filmografi
;*The Simpsons*:
Hank var kun 22 år da han fikk rollen som stemme for Moe Szyslak i *The Simpsons*. Nå har han 24 stemmer bl.a:
* Apu Nahasapeemapetilon
* Moe
* Politisjef Clancy Wiggum
* Comic Book Guy
* Cletus
* Professor Frink
* Snake

;Andre:
* *[[Cool Blue]]* (film, 1990)
* *[[Pretty Woman]]* (film, 1990)
* *Friends* (gjesterolle, 1994, 2001 & 2003)
* *Mad About You* (ble med i 1996)
* *Anastasia* (stemme, 1996)
* *Americas Sweetharts* (film, 2001)
* *Dodgeball: A True Underdog Story* (film, 2004)
* *Nobody's Perfect* (film, 2004)
* *[[The Simpsons Movie]] (stemme, 2007)*

## Referanser


## Eksterne lenker
*
Gerhard Gran

**Gerhard Gran** (1856–1925) var en norsk litteraturhistoriker. Han grunnla i 1890 tidsskriftet *[[Samtiden]]*, og i 1914 *[[Edda. Nordisk tidsskrift for litteraturforskning|Edda]]*. Han var en sentral Ibsenforsker og utgav den første fullstendige Ibsenbiografien på et skandinavisk språk, *Henrik Ibsen: liv og verker* (1918).

Han var sønn av Christen K. Gran (1822&ndash;99), kjøpmann i Bergen, og Constance Mowinckel (1827&ndash;89). Hans søster Wenche (1852-1916) var gift med Johan Bøgh. 

Han ble student 1874 og cand.mag. 1881. Han var senere lærer ved Hambros skole og Bergens katedralskole. 1900 ble han professor i nordisk litteraturhistorie ved Det Kongelige Frederiks Universitet. Han var en av medarbeiderne i arbeidet med *[[Norsk biografisk leksikon]]*. Gran ble utnevnt til statsstipendiat i 1920. 

Han var også engasjert i progressive saker og var medstifter av Norsk Kvinnesaksforening i 1884.

Han ble gift 29. oktober 1887 med Maren Elisabeth Bull Sømme (1857&ndash;1930).

## Verker
* *Norges Dæmring*, 1899.
* *Alexander Kielland og hans samtid*, 1922.

## Referanser


## Eksterne lenker
* 
* 
* 
*
Lijst Pim Fortuyn

**Lijst Pim Fortuyn** (**LPF**) er et nederlandsk høyrepopulistisk parti som ble opprettet før valget i 2002 etter at den kontroversielle sosiologiprofessoren Pim Fortuyn ble vraket som toppkandidat for det nystartede partiet Leefbaar Nederland på grunn av sine synspunkter på ikke-vestlige innvandrere. Blant partiets viktigste fanesaker er assimilering av innvandrere, større fokus på bekjempelse av kriminalitet, mindre byråkrati, bedre skoler og kortere sykehuskøer. Fortuyn lanserte også tiltak for å forhindre at muslimer skulle slippe inn i landet.

6. mai ble Fortuyn drept av Volkert van der Graaf, og i valget 9 dager senere gjorde partiet et prakvalg – med 26 av 150 parlamentet ble LPF landets nest største parti. Dette førte partiet inn i Jan Peter Balkenendes regjering, hvis korte eksistens på kun 86 dager i stor grad hadde å gjøre med LPF-statsrådenes manglende politiske rutine og erfaring. Det ble også store konflikter internt i partiet, som hadde valgt Mat Herben til leder etter valget – det har i ettertid endog blitt påstått at fremtredende partimedlemmer truet hveran dre med skytevåpen. På tross av at det neste valget ble avholdt allerede 22. januar 2003 opplevde også parlamentsgruppen splittelser – både Conservatieven.nl og Lijst Nieuwe Politiek ble opprettet av LPF-utbrytere, uten at disse ble representert ved valget i 2003.

Ved valget i 2003 hadde partiet falt kraftig, og fikk kun åtte mandater. Disse valgte alle i 2004 å forlate partiet, og det er for tiden uenighet om hvem som har rettighetene til partiet og partinavnet – parlamentsgruppa eller «det andre» LPF. Partiet har også havnet i medias søkelys for å samarbeide med Vlaams Belang i Flandern.

Partiet stilte også til valget i 2006, men ble, på tross av den lave representasjonsterskelen i landet, ikke gjenvalgt.

## Referanser


## Eksterne lenker
*
Nick Stahl

**Nicolas Kent «Nick» Stahl** (født 5. desember 1979) er en amerikansk skuespiller.

Stahl ble født i Harlingen i Texas, vokste opp i Dallas og bor i Los Angeles. Han har medvirket i filmer som *[[Sin City (film)|Sin City]]* og *[[Terminator 3: Rise of the Machines|Terminator 3 - Rise of the Machines]]*, i sistnevnte i rollen som John Connor.

Stahls debutfilm, *[[Mannen uten ansikt]]*, der han medvirket sammen med Mel Gibson, hjalp ham å få fart på karrièren allerede i en alder av tolv år. Hans første rolle som profesjonell skuespiller var i *Stranger at My Door* (1991), selv om han hadde opptrådt i filmer helt siden han var fire år gammel.

## Utvalgt filmografi

## Referanser


## Eksterne lenker
* 
* «Nick Stahl Network» – fanside
* Bildegalleri
* Nick Stahl på TV Tome
LDPR

:*For andre liberaldemokratiske partier se [[Liberaldemokratiske parti|liberaldemokratiske parti (peker)]]*

**Russlands liberaldemokratiske parti** (russisk: ), forkortet **LDPR**, er et høyrepopulistisk og ytterliggående nasjonalistisk parti i Russland. Partiet ble grunnlagt av Vladimir Zjirinovskij.

Til tross for navnet, beskriver observatører partiet som «hverken liberalt eller demokratisk», og mener partiet er basert på autoritær konservatisme og etatisme. Partiet regner seg økonomisk som tilhenger av blandingsøkonomi, og mener staten bør ha en strategisk rolle i den økonomiske politikken. LDPR har også blitt beskrevet som tsaristisk og fascistisk av kritikere. Partiet var sterkt imot både kommunismen og den «ville kapitalismen» på 1990-tallet. Til tross for at partiet bruker voldsom retorikk, inkludert mot presidenten, har partiet for vane å stemme for lovforslagene som foreslås fra presidenten og det dominerende partiet Forent Russland. 

Partiet er sterkt nasjonalistisk, og LDPRs nasjonalisme handler ikke bare om Russland, men heller om russerne som en etnisk gruppe. Partiet ønsker blant annet å gjenskape Tsar-Russlands grenser før revolusjonen i 1917, og å omgjøre Russland til en enhetsstat.

De viktigste kampsakene er:
* Opprette et nytt russisk imperium bestående av samtlige tidligere republikker i Sovjetunionen i en russisk-dominert enhetsstat med russisk som eneste offisielle språk.
* Anneksjon av deler av Polen, Alaska og Finland.
* Reform av det russiske rettsvesenet.
* Dødsstraff for terrorisme, overlagte drap og andre alvorlige forbrytelser.
* Tvangsoppløsning av «ikke-tradisjonelle» og «fanatiske» religiøse bevegelser.
* Statsmonopol over strategiske sektorer i økonomien.
* Lavere skatt for innenlandske selskaper.
* Rett til arbeid.
* Omfattende reform av det sosiale sikkerhetssystemet.
* Statsstøtte til forskningsintensiv teknologi og landbruk.
* Avskaffelse av offentlig korrupsjon.
* Russisk økonomisk suverenitet.

Oppslutningen rundt partiet har variert kraftig, fra 23% i parlamentsvalget i 1993 til 2% i presidentvalget i 2004.

## Referanser


## Eksterne lenker
* 
*
Vladimir Zjirinovskij

**Vladimir Volfovitsj Zjirinovskij** (1946–2022) var en russisk høyreradikal politiker. Han var leder av det høyrepopulistiske liberaldemokratiske partiet, og satt i Statsdumaen.
## Liv og virke
Zjirinovskij var født inn i en russisk-jødisk familie i Kasakhstan. Han studerte språk og jus ved Universitetet i Moskva. I 1989 grunnla han Russlands liberaldemokratiske parti, som han siden ledet. Han satt i den russiske Statsdumaen fra 1993 og stilte til presidentvalgene i 1991, 1996 og 2000, og fikk henholdsvis 8 %, 6 % og 2,7 %.

Han uttalte blant annet at Norge bør bli en del av Sverige og at alle «svake stater» i Europa burde fjernes, og at Nord-Europa burde deles mellom Russland, Tyskland og Sverige. Disse meningene kom til uttrykk under et intervju med den svenske journalisten Robert Aschberg i desember 1993.

## Sykdom og død
I februar 2022 ble Zjirinovskij innlagt på sykehus i Moskva i kritisk tilstand med Covid-19. I mars gjennomgikk han behandling for Covid-19-komplikasjoner som sepsis og respirasjonssvikt.

Den 6. april kunngjorde presidenten for Statsdumaen i Russland, Vjatsjeslav Volodin, at Zjirinovskij var død.

## Fotnoter


## Referanser




## Eksterne lenker
* 
* 
*
FHM

***FHM***, et akronym for ***For Him Magazine***, er et blad for menn utgitt én gang i måneden. Bladet ble først gitt ut som *FHM* i 1994 i Storbritannia, men ble opprinnelig utgitt under navnet *For Him* i 1985. Grunnleggeren het Chris Astridge.

Etter at James Browns *[[Loaded (magasin)|Loaded]]* (ansett som selve opprinnelsen til mannebladsjangeren) kom på markedet, og senere blader som *GQ* og *Esquire*, gikk *For Him* over fra å være et motemagasin for menn til å bli et mer generelt manneblad da de introduserte en sportsseksjon. Etter hvert utvidet bladet seg også internasjonalt, og i juli 2004 var det gitt ut i 27 land. Den norske utgaven av *FHM* ble gitt ut av Bonnier Media, og kom ut 12 ganger i året. I tillegg ble det utgitt ukentlige iPad-utgaver av norske *FHM*. Sjefredaktør i Norge var Martin Thronsen.

Bladet trykkes på glanset papir og fotografiene er av høy teknisk kvalitet. *FHM* ble det bestselgende magasinet i Storbritannia i midten av og mot slutten av 1990-tallet.

I tillegg til fotografier av lettkledde kjendisdamer, er bladet skrevet i en gjennomgående humoristisk tone, og inneholder reportasjer om en mengde andre emner, som profiler av kjente personer, sportsartikler, film, spill, musikk, teknologi, motestoff og mye annet.

## 100 mest sexy kvinner
Siden 1995 har den britiske utgaven av *FHM* hatt en årlig avstemning for å finne de «100 mest sexy kvinnene i verden». Selv om resultatene ikke er korrekte rent statistisk sett, er de en indikasjon på populariteten hos de aktuelle kvinnene bland kjøperne av *FHM*. De forskjellige landene har uavhengige avstemninger.

Vinnerne i den britiske utgaven:
* 1995 &ndash; Claudia Schiffer 
* 1996 &ndash; Gillian Anderson
* 1997 &ndash; Teri Hatcher
* 1998 &ndash; Jenny McCarthy
* 1999 &ndash; Sarah Michelle Gellar
* 2000 &ndash; Jennifer Lopez
* 2001 &ndash; Jennifer Lopez
* 2002 &ndash; Anna Kournikova
* 2003 &ndash; Halle Berry
* 2004 &ndash; Britney Spears
* 2005 &ndash; Kelly Brook
* 2006 &ndash; Keira Knightley
* 2007 &ndash; Jessica Alba
* 2008 &ndash; Megan Fox
* 2009 &ndash; Cheryl Cole
* 2010 &ndash; Cheryl Cole
* 2011 &ndash; Rosie Huntington-Whiteley
* 2012 &ndash; Tulisa Contostavlos
* 2013 &ndash; Mila Kunis

Bare tre kvinner har vært med på listen alle 11 årene: Pamela Anderson, Cameron Diaz og Kylie Minogue. I en avstemning over tidligere avstemninger publisert i den britiske utgaven i juli 2004 var det imidlertid Louise Redknapp som vant tittelen «Sexyeste kvinne av tiåret».

## Opplag
Bekreftede netto opplagstall fra Mediebedriftenes Landsforening:
* 2011: 40&nbsp;002
* 2012: 33&nbsp;904
* 2013: 25&nbsp;957

Den norske utgaven kom med siste nummer i august 2014.

## Referanser




## Eksterne lenker
* 
* Offisiell ''FHM''-side i USA
* Offisiell ''FHM''-side i Australia og New Zealand
* Offisiell ''FHM''-side i Mexico
* Offisiell ''FHM''-side i Filippinene
* Offisiell ''FHM''-side i Singapore
* Offisiell ''FHM''-side i Litauen
* Offisiell ''FHM''-side i Danmark 
* Detaljert artikkel om ''FHM''
* EMAP-side for ''FHM''
Kingdom Hearts II

er et action-rollespill utviklet av Square Enix, og publisert av Buena Vista Games (nå Disney Interactive Studios) og Square Enix i 2005 til Sonys PlayStation 2. Spillet var en oppfølger til *[[Kingdom Hearts (videospill)|Kingdom Hearts]]*, som følger unggutten Sora, Donald Duck og Langbein på et eventyr gjennom forskjellige verdener fra diverse Disney-filmer; figurer fra *[[Final Fantasy]]*-serien dukker også opp.

## Handling
Spillet begynner ett år etter hendelsene i det første spillet, Kingdom Hearts. Spilleren kan reise gjennom forskjellige Disney-baserte lokasjoner, men det finnes også originale verdener som er spesielt laget for spillet. Noen områder som også var omtalt i de forrige spillene dukker opp igjen, men med nye og utvidede områder. Det er også nye verdener som blir introdusert, inkludert Land of Dragons (basert på Mulan), Beast's Castle (fra "Skjønnheten og udyret"), havnebyen Port Royal (fra Pirates of the Caribbean: The Curse of the Black Pearl) og Pride Lands (fra The Lion King)

De tre hovedpersonene i spillet er Sora, en 15 år gammel gutt. Donald Duck fra Disney Castle, og Goofy - en kaptein ved vaktene som skal beskytte Disney Castle. Både Donald og Goofy er under ordre fra en savnet konge, Mikke Mus, om å følge Sora og hans Keyblade. Den mektige Organisasjon XIII er spillets viktigste antagonist. Sora må reise til kjente og ukjente verdener, hvor han løser forskjellige problemer forårsaket av Organisasjon XIII, de hjerteløse skurkene. Denne organisasjonen blir ledet av en bedrager ved navn Xehanort.

## Eksterne lenker
*
Vlaams Belang

**Vlaams Belang** er et belgisk parti som ble grunnlagt i 2004. Partiet etterfulgte Vlaams Blok. Det er karakterisert som separatistisk, flamsk nasjonalistisk og sterkt høyrepopulistisk.

## Referanser


## Eksterne lenker
*
William Tyndale

**William Tyndale** (født ca. 1494 i North Nibley ved Gloucester i England, død 6. oktober 1536 i Vilvoorde nær Brussel) var en prest fra England som ble kjent for å oversette Bibelen til engelsk og for at han derfor ble en martyr.

## Liv og virke
Det er lite man vet om hans fødsel og tidlige liv. Han ble utdannet til prest og arbeidet ved universitetene i Oxford og Cambridge. Han kjente til gresk og latin, og senere hebraisk. Tidlig ble han påvirket av reformasjonen. Han kritiserte den katolske kirke på mange områder. 

Han søkte biskop Cuthbert Tunstall om tillatelse til å oversette Bibelen. Biskopen, som ønsket å stå i et godt forhold til kongen og kirken, nektet ham det. Likevel gikk han i gang med arbeidet. Det førte til at han opplevde at trykkeriene ble utsatt for razziaer og at noen av de tidlige utgivelsene av NT ble brent. Tunstall gikk sterkt inn for å støtte motstanden mot oversettelsen.

Tyndale drog til Tyskland og siden til Antwerpen. Han og hans medarbeidere fortsatte arbeidet med oversetting og trykking, og han fikk smuglet eksemplarer inn i England. Han skrev også bøker hvor han gikk imot kirkens lære. Til sist ble han kjent med en person som forrådte ham. Han ble i 1535 arrestret og satt i fengsel i en borg utenfor Bruxelles i mer enn et år, anklaget for kjetteri og forræderi, og siden hengt og brent på bålet. Den begrunnelse som ble anført var at han ikke ville endre sin bibeloversettelse således at kirken fremstod som værende Kristi menighet. Den opprinnelige oversettelse forstod menigheten som værende jødene og de som hadde tilsluttet seg jødedommen ved troen på Kristus. 

Til sist henrettet ved kvelning og deretter brent på bål. 

Ikke så lenge etterpå ble Bibelen i hans oversettelse allikevel anerkjent i England, og den var en viktig inspirasjonskilde til King James Version omkring hundre år senere.

## Referanser


## Eksterne lenker
*
Fairchild C-119 Flying Boxcar

**Fairchild C-119** var et amerikansk militært transportfly, utviklet fra Fairchild C-82 Packet,  som ble benyttet under andre verdenskrig, beregnet på å transportere last, personell, bårepasienter og kjøretøyer, samt for utslipp av fallskjermsoldater.

## Historie
C-119 gjorde sin første flytur i november 1947, og da produksjonen opphørte i 1955 var det blitt produsert mer enn 1&nbsp;100 eksemplarer av C-119. Flyets evne til transport av last og uvanlige design hadde gitt det kallenavnet «Flying Boxcar» (flygende godsvogn).

Flyet ble brukt i utstrakt grad under Koreakrigen til å transportere soldater og utstyr, og igjen under Vietnamkrigen. 
Under det amerikanske våpenprogrammet er C-119 blitt levert til flyvåpen i bl.a. Belgia, Brasil, Etiopia, India, Italia,  Kina, og Sør-Vietnam.

## I Luftforsvaret
Luftforsvaret hadde i perioden 1956 – 1969 åtte C-119G som var plassert ved 335 skvadron. Disse hadde først vært i bruk i det belgiske flyvåpen.  Da de ble faset ut til fordel for Hercules, hadde de logget over 37&nbsp;000 flytimer i norsk tjeneste.

## Sivilt etterbruk
I de senere år er en del C-119 blitt brukt som brannslukningsfly, og enkelte dukker fra tid til annen opp på flystevner.

## Spesifikasjoner
***Mannskap**: 5
***Kapasitet**: 62 tropper/fallskjermsoldater, 35 bårer eller, 4&nbsp;545 kg. last
***Lengde**: 26,37 m
***Vingespenn**: 33,30 m
***Høyde**: 8,08 m
***Vingeflate**: 134,43 m²
***'Max takeoff vekt**: 33&nbsp;565 kg
***Motorer**:  2 x Pratt & Whitney R-4360-20 eller Wright R-3350-85 Cyclone, Stjernemotor
:hver på 3&nbsp;500 HK
***Toppfart**: 450 km/t
***Rekkevidde**: 3&nbsp;670 km
***Maks høyde**: 7&nbsp;286 m
***Stigningsrate**: 5,1 m/s

## Tilsvarende fly
*Armstrong Whitworth AW.660 Argosy
*Nord Noratlas
*Blackburn Beverley

## Eksterne lenker
* 
* Fairchild C-119 Flying Boxcar
Decemviri

***Decemviri*** (entall: *decemvir*) er latinsk betegnelse som betyr «ti menn». Decemviri var en kommisjon på lik linje med *[[triumviri]]*(tre menn). Oppgaver som decemviratene hadde var nedtegnelse av lover med konsulært imperium (*legibus scribundis consulari imperi), rettssaker (*stlitibus iudicandis), ansvaret for ofring (*sacris faciundis*), og utdelelsen av offentlig jord (*agris dandis adsignandis*).
Fylkesvei 221

**Fylkesvei 221** (**Fv221**) går mellom Elgå ved Femunden og riksgrensen mot Sverige. Den har forbindelse med resten av riksveinettet kun via en sekundær fylkesvei og via Sverige. 

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Illyrerkrigene

Under **Illyrerkrigene**, mellom 229 f.Kr. og 219 f.Kr., bekjempet romerne  illyriske bosetninger ved elven Neretva (dagnes Bosnia-Hercegovina) og nedkjempet piratene som var et faremoment i Adriaterhavet. Det var to felttog og i begge ble illyrerne ledet av Demetrius av Pharos.

## Den første illyrerkrig ([[229 f.Kr.]] til [[228 f.Kr.]])

I den første illyrerkrig tok Roma for seg handelsrutene i Adriaterhavet, som hadde økt i omfang etter Første punerkrig, og etter at Illyria hadde blitt forent under en dronning, Teuta. Etter dødsfallet til en romersk utsending, sendte senatet de to konsulene Lucius Postumius Albinus og Gnaeus Fulvius Centumalus og en hær med ferske seire fra punerkrigen for å rydde unna Teutas menn fra den østlige kystlinjen i Adriaterhavet. Demetrius av Pharos ble slått i 229 f.Kr., og hans terrorregime og sjørøveri ble slått tilbake. Som  følge av seieren etablerte romerne et vern over de greske byene Corcyra, Apollonia (dagens Albania), Dyrrachium (havnebyen Durrës i Albania) og Issa, og fikk dermed et godt fotfeste i den adriatiske regionen.

## Den andre illyrerkrig ([[220 f.Kr.]] - [[219 f.Kr.]])
I 219 f.Kr. var den romerske republikk i krig med kelterne i Gallia Cisalpina, og Hannibal hadde marsjert over Alpene. Disse distraksjonene gav Demetrius den tiden han trengte til å bygge en ny illyrisk flåte. I spissen for en flåte på rundt 90 skip seilte Demetrius sør til Lissus og brøt dermed avtalen som var inngått etter den første illyrerkrigen. Den andre krigen var i gang.

Demetrius' flåte angrep først Pylos. Der erobret han 50 skip etter flere forsøk. Fra Pylos seilte flåten hans til Cyclades og slo ned all motstand på veien. Demetrius sendte en flåte over Adriaterhavet, og da den illyriske flåten var delt, tok romerne den illyriske byen Dimale. Fra Dimale vendte romerne blikket mot Pharos og klarte til slutt å utmanøvrere Demetrius. Demetrius flyktet til Makedonia, der han ble rådgiver i hoffet til Filip V frem til sin død i 214 f.Kr.

Illyria ble endelig erobret av romerne i 168 f.Kr. Etter førti år med periodevis kriging, måtte Illyria til slutt overgi seg. Det skulle imidlertid ta enda hundre år før de illyriske og dalmatiske stammene endelig ble underlagt Roma.
1. divisjon fotball for menn 1988

**[[Eliteserien i fotball|1. divisjon]] 1988** startet 30. april og sluttet 9. oktober.

Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 2. divisjon.

## Tabell

## Toppscorere
* **14 mål**:
**  Jan Åge Fjørtoft, Lillestrøm
* **10 mål**:
**  Stig Norheim, Bryne
**  Jan Kristian Fjærestad, Moss
**  Kjetil Rekdal, Molde
**  Jostein Flo, Molde
**  Lasse Opseth, Sogndal
**  Sverre Brandhaug, Rosenborg
**  Gøran Sørloth, Rosenborg
* **9 mål**:
**  Eivind Arnevåg, Vålerengen
* **8 mål**:
**  Mini Jakobsen, Rosenborg
**  Dag Arnesen, Kongsvinger

## [[Kvalifisering til Eliteserien i fotball|Kvalifisering]]
*Start – Hamarkameratene 2–1
*Hamarkameratene – Bryne 2–1
*Bryne – Start 1–3

## Se også
*Kvalifisering til Eliteserien i fotball

## Kilder
*rsssf.no